El programa “No estigues sol per Nadal” d'enguany serà del 23 al 27 de desembre
07 d’octubre 2015

![](/media/ci5p14i4/20w_mayores.jpg)  

Este any, el departament de Serveis Socials de l'Ajuntament de Sagunt, iniciarà, en col·laboració amb la Conselleria de Polítiques inclusives i Igualtat, el programa “No estigues sol per Nadal”. Es tracta d'una iniciativa que té com a objectiu acompanyar a les persones majors que no tinguen companyia per al pròxim nadal, de forma totalment gratuïta. 

Així doncs, podran accedir al programa les persones majors de 65 anys, pensionistes d'invalidesa, jubilació o viduïtat amb més de 60 anys, que puguen valer-se per si mateixos i que no compten amb familiars o amics amb qui compartir les festes nadalenques. 

Està previst que l'estada es celebre del 23 al 27 de desembre, en l'hotel Gran Duque d'Orpesa. Les persones que estiguen interessades a participar en este programa solidari hauran de presentar la sol·licitud fins al 4 de novembre com data límit. Les sol·licituds seran tramitades pels equips de Serveis Socials i els Centres Especialitzats d'Atenció a Majors (centres CEAM), a més am més, es seleccionarà als participants per a evitar l'adherència al programa d'aquelles persones que no complisquen els requisits del mateix. Per a més informació, s'ha posat a la disposició dels sol·licitants el telèfon 96 265 58 58, extensió 6611. 

Les persones interessades a participar en el programa hauran de presentar: un informe mèdic, segons el model que s'adjunta en la documentació on es farà constar les malalties que pateix el sol·licitant, el tractament que té prescrit o l'informe de salut del metge de primària; un informe del treballador social, indicant el telèfon de contacte (la concessió de la plaça serà comunicada directament al treballador social, perquè procedisca a la tramitació de trasllat al beneficiari); una còpia de la revaloració de la pensió corresponent a l'any 2013. Així mateix, si l'interessat desitja ser acompanyat per un fill amb discapacitat, haurà d'adjuntar una còpia del certificat de minusvalidesa i les seues sol·licituds hauran d'anar engrapades. En últim lloc i en cas que el domicili que figure en el DNI no corresponga a un municipi de la Comunitat Valenciana, s'adjuntarà també el certificat d'empadronament. 

![](/media/bb5dcgkd/20w_monica.jpg)

Mónica Caparrós (Esquerra Unida) 

La delegada de Serveis Socials, Mónica Caparrós, ha declarat que “**una vegada més l'Ajuntament de Sagunt des de la regidoria de Serveis Socials recolza i impulsa esta iniciativa que atén les necessitats d'un dels sectors més necessitats de la societat. Amb este programa, els/les nostres majors podran gaudir de la companyia que en estes dates es fa tan necessària**”.​

*   [](http://www.facebook.com/sharer.php?u=https://aytosagunto.es/va/actualitat/el-programa-no-estigues-sol-per-nadal-d-enguany-sera-del-23-al-27-de-desembre/ "Facebook")
*   [](http://twitter.com/share?url=https://aytosagunto.es/va/actualitat/el-programa-no-estigues-sol-per-nadal-d-enguany-sera-del-23-al-27-de-desembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-no-estigues-sol-per-nadal-d-enguany-sera-del-23-al-27-de-desembre/ "Linked In")
*   [](mailto:?body=https://aytosagunto.es/va/actualitat/el-programa-no-estigues-sol-per-nadal-d-enguany-sera-del-23-al-27-de-desembre/)